„Orizont: O poveste americană”, epopeea lui Kevin Costner, a fost prezentat duminică la Cannes, fiind aplaudat timp de șapte minute.
Costner a fost vizibil emoționat, deoarece filmul a primit aplauze sincere și oamenii au scandat „Kevin! Kevin! Kevin!” În timpul discursului său, Costner a mulțumit publicului și a promis „încă trei” părți ale francizei „Orizont”, care urmează să aibă parte deja de o continuare în august.
„Îmi pare rău că a trebuit să aplaudați atât de mult ca să înțeleg că ar trebui să țin un discurs”, a spus Costner râzând. „Oameni atât de buni. Un moment atât de bun, nu doar pentru mine, ci și pentru actorii care au venit cu mine, pentru oamenii care au crezut în mine și au continuat să lucreze. Nu există loc ca aici. Nu voi uita niciodată asta, nici copiii mei.”
Filmul sângeros, o privire în două părți asupra expansiunii Occidentului, este spus din perspectiva crescătorilor de vite, fermierilor și soldaților care își construiesc un viitor în SUA, precum și a băștinașilor care au locuit acolo primii.
Este un proiect profund personal pentru Costner, care a pus o mare parte din propria avere în realizarea filmului de peste 100 de milioane de dolari, inclusiv bani din ipotecarea fermei sale. El regizează și joacă în film, pe care l-a produs și al cărui scenariu l-a scris parțial, potrivit Variety.
Deși Costner a primit o reacție foarte bună din partea publicului, cele trei ore ale filmului „Orizont” și povestea s-a dovedit a fi prea mult pentru unii. Zeci de oameni au părăsit sala de-a lungul filmului – mulți s-au întors, dar nu toți.
În film, Costner călătorește prin Vestul Sălbatic al secolului al XIX-lea. Pe parcurs, el are o aventură sexuală cu o femeie cu 33 de ani mai mică decât el și împușcă și ucide un coleg colonist. Spre deosebire de un film tipic pe care l-ar vedea la Cannes, „Orizont” se încheie cu o avanpremieră convingătoare a următoarei părți.
Filmul lui Costner va avea premiera pe 28 iunie în SUA., iar al doilea capitol debutează în cinematografe pe 16 august.
În „Orizont” joacă Sienna Miller, Sam Worthington, Giovanni Ribisi, Jena Malone, Abbey Lee, Michael Rooker, Danny Huston, Luke Wilson, Isabelle Fuhrman, Tatanka Means, Owen Crow Shoe, Jamie Campbell Bower și Thomas Haden Church.